Shugabannin China da Japan sun yi musabaha - BBC Hausa - News
Shugabannin China da Japan sun yi musabaha
An sabunta: 6 ga Satumba, 2013 - An wallafa a 05:15 GMT
Shinzo Abe yana marhabin da wata tawagar majalisar dokokin Amurka a birnin Tokyo.
A wani lamarin da ya zo da ba-zata, shugabannin kasashen China da Japan sun yi musabaha sun kuma yi magana da juna a wurin taron koli na kasashe masu karfin tattalin arziki na G20 da ake yi a St Petersburg.
Wani jami'in gwamnatin Japan ya ce, Farayin ministan Japan Shinzo Abe da Shugaban kasar China Xi Jinping sun gana har tsawon kimanin mintuna biyar, sun kuma yi magana ta hanyar tafinta.
Dangantaka tsakanin kasashen biyu wadda ta yi rauni tun shekaru da dama, ta kara tabarbarewa sakamakon ikirarin da dukkansu ke yi na mallakar wasu kananan tsibirrai dake gabashin tekun China.
Wannan dai shi ne karon farko na haduwar shugabannin biyu tun bayan da suka kama ragamar mulki.
Jam'iyyar Shinzo Abe na kan gaba a Japan21 Yuli, 2013, Japan
Xi Jinping ya zama shugaban kasar China14 Maris, 2013
Ana zaben majalisar dokoki a Japan21 Yuli, 2013, Japan
Karin bayani daga siyasa Norway: zabe ta Intanet bai yi tasiri ba 29 Yuni, 2014
Fira Ministan kasar Poland ya samu galaba